El professor Alfons Martinell imparteix una conferència sobre drets culturals a la Facultat de Geografia i Història de la UV

## El professor Alfons Martinell imparteix una conferència sobre drets culturals a la Facultat de Geografia i Història de la UV

Raúl Abeledo (esquerra) i Alfons Martinell.

La Sala Palmireno de la Facultat de Geografia i Història de la Universitat de València va acollir, el passat 13 de febrer, la conferència ‘Educar en drets culturals. De les declaracions a les pràctiques’, impartida pel professor Alfons Martinell Sempere, codirector de la Càtedra UNESCO Pau Casals de Barcelona. Després de la conferència, es va celebrar un debat amb el públic que va estar moderat per Raúl Abeledo Sanchis, responsable d’iniciatives de l’Observatori Cultural de la Universitat de València, que organitza aquesta activitat, en el marc del programa ‘Cultura als Campus’ de la UV.

En un context en què els drets culturals mantenen una  actualitat per diferents circumstàncies i realitats es proposa una reflexió sobre la seua incorporació a les polítiques culturals a diferents escales. Aprofundir sobre els seus continguts, després de dècades d’una certa passivitat dins del sistema dels drets humans, és una necessitat que reclama molts més que grans declaracions eloqüents. Els agents i serveis culturals demanen més concreció des del reconeixement del que estan fent, cap a nous plantejaments per a incorporar a la pràctica en el dia a dia de la gestió cultural. En aquest enfocament la Càtedra UNESCO Pau Casals ha proposat una reflexió sobre el potencial educatiu dels serveis i equipaments culturals a aquest efecte com una estratègia d’aproximació a noves pràctiques.

**Alfons Martinell Sempere**  
Alfons Martinell Sempere és professor emèrit de la Universitat de Girona i codirector de la Càtedra UNESCO Pau Casals: Música i defensa de la Pau i els Drets Humans. Exerceix la direcció científica de la Comunitat de Coneixement sobre Cultura i Desenvolupament Sostenible de la Xarxa Espanyola per al Desenvolupament Sostenible (SDSN - REDS). Va ser director i fundador de la Càtedra UNESCO: Polítiques Culturals i Cooperació de la Universitat de Girona (2000-2014).

Entre 2004 i 2008, va ocupar el càrrec de director general de Relacions Culturals i Científiques de l’Agència Espanyola de Cooperació Internacional del Ministeri d’Afers exteriors i de Cooperació d’Espanya. És expert en formació en gestió cultural, polítiques culturals, i en cooperació cultural i desenvolupament; camps en els quals també ha publicat nombrosos llibres, articles i treballs. Com a expert en cooperació cultural internacional ha dirigit projectes d’ampli abast geogràfic, assessorant també diversos països i institucions. Ha impartit docència en universitats tant d’Espanya com altres països d’Europa, així com d’Àfrica i Amèrica Llatina.

En 2024, el Govern d’Espanya li va atorgar la Medalla d’Or al Mèrit en les Belles Arts, en reconeixement de la seua extraordinària trajectòria i contribució al món de la cultura i com a expert en drets culturals.

Arxivat en:

, Conferències i debats
, Fundació General UV

## Altres Notícies

Col·loqui a La Nau amb motiu dels 100 anys d’Arqueologia a la Universitat de València

Col·loqui amb Isabel Morant a La Nau sobre la intel·lectual i matemàtica francesa Mme du Châtelet

L’Escola Europea Lluís Vives de la UV analitza les profundes transformacions econòmiques i geopolítiques en dos col·loquis a La Nau

Cercar

## Cerca avançada

Tipus
Cultura - Altres activitatsCultura - CinemaCultura - Congressos i jornadesCultura - Conferències i debatsCultura - ExposicionsCultura - LletresCultura - MúsicaCultura - PatrimoniCultura - Premis i convocatòriesCultura - Arts escèniquesEsportsEstudisInstitucionalRecercaCultura - Universitat-Societat

---

Formats
EntrevistaOpinióReportatge

Per data (format: dd/mm/aaaa)
Del
Al

S'ha d'omplir els dos camps

Cercar
Cercar